cyanic-selkie/wikianc huggingface dataset:
Majanduslik liberalism
Riigi positsioon
Majanduslik liberalism on vastu riigi sekkumisele, kuna riigil on tihti domineerivaid ärihuve, mis moonutavad turgu riigile sobival teel ja viivad seetõttu ebaefektiivsele tulemusele. Klassikalisel liberalismil põhinevad ordoliberalism ja mõned sotsiaalse liberalismi koolkonnad omistavad riigile suuremat rolli, kuid ei asenda siiski erafirmasid ja vaba turgu avalike ettevõtete ja majanduse planeerimisega. Näiteks sotsiaalne turumajandus on suuresti vabaturumajandus, mis põhineb eraomandil ja vabal turul, kuid soosib valitsuse tegevusi, mis vähendavad vaba turu poolt tekitatud ebavõrdsust – näiteks toetavad konkureerivaid turge ja sotsiaalse heaolu programme. Majanduslik liberalism toetab võimaluste võrdsust (sotsiaalset mobiilsust), kuna arvatakse, et võimaluste võrdsuse puudumine viib monopolide tekkimiseni ja seetõttu rikub inimeste vabadust.
Avalike ettevõtete positsioon
Majanduslik liberalism toetab avalikke ettevõtteid inimesi avalike hüvedega varustamises. Adam Smith väitis, et riigil on oma osa teede, kanalite, koolide ja sildade ehitamises, kui neid ei suuda teha eraettevõtted. Ta väitis ka, et nende hüvede eest peaks tasuma proportsionaalselt nende kasutamisega (nt teemaks, toll). Lisaks propageeris Smith autoriõigusi ja patente, et arendada innovatiivsust. Ka Robert Coxi töö rõhutab innovatsiooni tähtsust ja sügavamat mõju vaba turu toimimisele.
Majanduslik liberalism Eestis
Pärast Eesti iseseisvuse taastamist 1991. aastal võttis Mart Laari juhitud valitsus kasutusele tol ajal domineerinud uusliberaalse majanduspoliitika.
Teele Lember
Teele Lember (sündinud 9. augustil 1985 Kuressaares) on eesti luuletaja ning jurist.
Majanduslik liberalism
Majanduslik liberalism Eestis
Eestis tegutsevatest erakondadest esindab liberaalset maailmavaadet kõige rohkem Reformierakond. Eesti Reformierakonna programmiline eesmärk on jõuka kodanikuühiskonna kujundamine, mille aluseks on lihtne maksusüsteem ja riigi vähene sekkumine turul toimuvasse. Reformierakond kuulub koos Keskerakonnaga Euroopa liberaalsete ja reformiparteide ühendusse.
Teele Lember
Ta lõpetas 2004. aastal Saaremaa Ühisgümnaasiumi ja kaitses 2010. aastal cum laude Tartu Ülikoolis magistrikraadi õigusteaduse alal (magistritöö teemaks oli "Õigustloova aktiga tekitatud kahju hüvitamise regulatsioon ja selle rakendamine Eesti õiguses" ).
Tšernihivi rügemendikantselei hoone
Tšernihivi rügemendikantselei hoone (ukraina keeles Буди́нок Черні́гівської полково́ї канцеля́рії, Будинок Мазепи 'Mazepa maja') on 17. sajandist pärinev arhitektuurimälestis Tšernihivis, ukraina barokkstiilis profaanarhitektuuri näide.
Ajaloost
Ehitis on üks vähestest säilinud näidetest 17. sajandi lõpu Ukraina majutushooneist ja üks kahest säilinud kasakarügementide administratiivhoonest (teine, Kiievi kasakarügemendi hoone asub Kozeletsis).
Maja ehitati 1690. aastatel linnaväljaku lõunaküljele detinetsi territooriumile. See on ühekorruseline viilkatusega krohviga kaetud tellishoone. Peasissekäik jääb põhjasuunda, otsafassaade kroonivad kolmnurkviilud. Baroksed elemendid on ümaraid konsoole jätkava võnksiirdega karniisid, rohke profileeringuga petikud ja raamistused, kolmnurk- ja segmentmurdfrontoonidega pealistatud ümarkaarsed aknad ja nišid. Interjööris jagavad väikesed musta ja valge kujundusega vestibüülid maja läänepoolseks meestepooleks ja idapoolseks naistepooleks, kummaski kaks ruumi. Ruumide all paikneb kuuekambriline kelder, millesse pääses algselt läbi ühe siseruumi; teisest ruumist viis trepp pööningule.
Aastail 1687-1698 kuulus maja Tšernigivi polkovnik Jakov Kondratjevitš Lõzohubile, seejärel hetman Ivan Mazepale. Hoone funktsioon muutus mitu korda. 17. sajandil ja 18. sajandi algul oli see 1šernigivi kasakarügemendi ametihoone, pärast seda paiknes seal Tšernigivi raekoda, 19. ja 20. sajandil arhiiv. Maja restaureeriti 1954. aastal, 1963. aastal anti hoonele ehitismälestise staatus osana Tšernigivi ajaloolisest keskusest.
Cezar Ouatu
pisi|Cezar Ouatu Eurovisiooni lauluvõistlusel 2013. aastal Florin Cezar Ouatu (sündinud 18. veebruaril 1980 Ploieștiis) on Rumeenia ooperilaulja ja pianist.
Ta esindas Rumeeniat 2013. aasta Eurovisiooni lauluvõistlusel Malmös lauluga "It's My Life". Finaalkontserdil saavutas ta 65 punktiga 13. koha.
Kirimale suurmeister
Nimetuse võttis kasutusele Rahvusvaheline Kirimaleföderatsioon (ICCF) 1953. aastal. Samal aastal said selle nimetuse 4 kirimaletajat, kes äsjalõppenud esimestel kirimale maailmameistrivõistlustel (1950–1953) jõudsid esinelikusse : Cecil Purdy (Austraalia), Mario Napolitano (Itaalia), Harald Malmgren (Rootsi) ja Olaf Barda (Norra).
1991. aasta alguseks oli nimetuse saanud 109 kirimaletajat, sealhulgas Lūcijs Endzelīns (1959), Lothar Schmid (1959), Vjatšeslav Ragozin (1959), Igor Bondarevski (1961), Albéric O'Kelly de Galway (1962), Risto Kauranen (1977), Donatas Lapienis (1979) ja Pertti Lehikoinen.
Rahvusvahelise suurmeistri nimetus antakse kirimaletajatele, kes on tulnud kirimale maailmameistrivõistluste finaalturniiril esikolmikusse või kes saab kirimaleolümpia finaalturniiril esimesel laual mängides parima tulemuse või täitnud kaks suurmeistri normi rahvusvahelistel kirimale tiitlivõistlustel.
Kirimale suurmeistri nimetuse saanud naiskirimaletajad
pisi|150px|Teise naisena on GM nimetuse saanud [[Annemarie Burghoff]]
Agen
Agen on linn Edela-Prantsusmaal Nouvelle-Aquitaine'i piirkonnas, Lot-et-Garonne'i departemangu keskus. Asub Garonne'i jõe ääres.
Linnas asub kaksiklööviga ja omapärase arhitektuuriga Ageni katedraal, mille vanimad osad pärinevad 12. sajandist.
16K
16K on aastal 2020 üks võimalikke pildi kuvamise standardeid tulevikus, eraldusvõimega nt 15360 × 8640 ehk 2x8K UHDTV.
Pariisi XV ringkond
pisi|Ringkonna haldusala [[Pariisi kaardil]] Pariisi XV ringkond (prantsuse keeles XVe arrondissement de Paris) on Prantsusmaa pealinna Pariisi viieteistkümnes kahekümnest linnaringkonnast.
Andrei Kozõrev
pisi|Andrei Kozõrev Andrei Vladimirovitš Kozõrev (vene Андрей Владимирович Козырев; sündinud 27. märtsil 1951 Brüsselis) on Venemaa poliitik. Ta oli Venemaa Föderatsiooni välisminister alates 11. oktoobrist 1990 kuni 6. jaanuarini 1996.
Elulugu
Kozõrev sündis Brüsselisse lähetatud Nõukogude töötajal 1951. aastal. Üles kasvas Andrei siiski Nõukogude Liidus. 1969. aasta veetis Kozõrev Kommunaari tehases Moskvas, kus pani masinaid kokku.
Välispoliitilist karjääri jaoks õppis Kozõrev Moskva Rahvusvaheliste Suhete Instituudis, omandades 1974. aastal ajalooteaduse magistrikraadi. Pärast õpingute lõpetamist suunati ta tööle NSV Liidu välisministeeriumi, kus alustas tööd rahvusvaheliste organisatsioonide osakonnas referandina. Tema töö keskendus peamiselt ÜRO ja relvakontrolliküsimustele, mille kohta on ta avaldanud mitu raamatut, sealhulgas näiteks monograafia "Maailm ja meie ÜRO peeglis”. 1977. aastal kaitses Kozõrev pingelõdvenduse teemal kandidaadiväitekirja. Ta tegutses mitme NSV Liidu delegatsiooni koosseisus ÜRO Peaassamblee istungjärkudel, kuid kogu oma karjääri vältel ei olnud ta alalisel diplomaatilisel tööl välisriigis.
1978. aastast saatis Kozõrevi ministeeriumis liberaali kuulsus ja karjääriredelil ronis Kozõrev kiiresti. 1979. aastal sai ta rahvusvaheliste organisatsioonide osakonna atašee positsiooni, kust jõudis juba järgmisel aastal kolmanda sekretäri positsioonile. 1982. aastal sai temast teine sekretär, 1984. aastal esimene sekretär ja 1986. aastal konsul. Pärast Gorbatšovi poolt määratud Nõukogude Liidu välisminister Eduard Ševardnadze ümberkorraldusi ministeeriumis sai 1988. aastal Kozõrevist rahvusvaheliste organisatsioonide haldamise asejuht ja 1989. aastal juba haldusala juht.
Mineviku kesksõna
Mineviku kesksõna ehk mineviku partitsiip on tegusõna käändeline vorm. See väljendab omadust või seisundit, mis on tekkinud või tekitatud suhtelises minevikus.
Andrei Kozõrev
Elulugu
1990. aasta 11. oktoobril sai Kozõrevist Nõukogude Venemaa välisminister pärast lahkumist Nõukogude välisministeeriumist. Algusajad olid keerulised, Kozõrevi käsutuses olid üks telefon ja 30 diplomaati. Augustiputši ajal saatis Jeltsin Kozõrevi Pariisi, et vajadusel seal eksiilvalitsus moodustada. Pariisist tagasi tulnuna lülitus Kozõrev aktiivselt SRÜ loomise alusdokumentide väljatöötamisse. Pärast Nõukogude Liidu lagunemist võttis Kozõrev üle Nõukogude välisministeeriumi.
Vene välisminister
Jeltsini jaoks peitus Kozõrevi väärtus tema täielikus lojaalsuses ja erisuhetes, mis ministril õnnestus luua Clintoni ja Kohliga. Näiteks õnnestus Kozõrevil saavutada Jeltsini kutsumine suure seitsmiku kohtumisele, ka veenis ta Clintonit tulema 9. mail Moskvasse. Tema valmisolek teha koostööd Läänega lasi osal Vene ajakirjandusest hakata teda kutsuma Mr Yes-iks, vastandina Külma sõja aegseil aastakümneil Nõukogude välisministriks olnud Andrei Gromõko hüüdnimele Mr No.
Mineviku kesksõna
Eesti keel
Mineviku kesksõnad on Mineviku kesksõna tegumoevorme võib käsitleda eri kesksõnadena ning nimetada neid nud-kesksõnaks ja tud-kesksõnaks.
Andrei Kozõrev
Vene välisminister
Oma käitumisviisi ja läänemeelsusega soetas noor mees hulgaliselt vaenlasi ja viltuvaatajaid. Rahvuslased ja vanameelne Riigiduuma enamik süüdistasid Kozõrevi Venemaa Läänele mahamüümises. Ka paljud liberaalid kaotasid austuse Kozõrevi vastu pärast seda, kui ta 1995. aastal hülgas reformistliku partei Venemaa Valik, sest Kozõrev polnud nõus reformistide vastuseisuga jõu kasutamisele Tšetšeenias. Märkimisväärseid sõpru ei tekkinud Kozõrevil ministeeriumis ka sellepärast, et tema enda positsiooni peeti kogu aeg kõikuvaks. Esialgu ei suutnud Korõrovi-vastased liikumised siiski luua märkimisväärset opositsiooni.
Mineviku kesksõna
Eesti keel
Mineviku kesksõna on sõnaliigilt kaheplaaniline. Tegussõna liitvormi osana saavad peale sihiliste verbide esineda umbisikulises tegumoes ka sihitute verbide mineviku kesksõnad: Eks ole varemgi nii elatud.
Andrei Kozõrev
Vene välisminister
Muutus toimus 1995. aastal, kui sai selgeks, et hoolimata Kozõrevi headest suhetest läänega arvestatakse Venemaaga vähem, kui see Jeltsinile sobis. Kui tuli välja, et NATO laienemise plaan on siiski teoks saamas, tegi Jeltsin välisministeeriumi kolleegiumi ees Kozõrevile peapesu, justkui oleks too NATO laiendamisega nõus olnud. Kabjahoop oli seegi, et kuigi Jugoslaavia sõdades lääs küll kaasas venelased rahuvalvejõududesse, aga Moskvale ei antud operatsioonide juhtimisel mingisugust sõnaõigust, samuti oli Venemaa võimetu toetama oma traditsioonilisi sidemeid serblastega.
Hilisem tegevus
6. jaanuaril 1996 andis Andrei Kozõrev üle oma lahkumisavalduse ja läks Vene parlamendi alamkotta, kuhu ta Murmanskis kandideerides 17. detsembril toimunud valimistel saadikukoha võitnud oli. Pärast nelja aastat Duumas lahkus ta poliitikast ja on tegutsenud eraettevõtjana mitmes nii Vene kui ka rahvusvahelises firmas. Hetkel on ta ITB panga, Vene Orange'i S.A. ja Rootsi-Šveitsi investeerimisfondi 11 Invest juhatuses. Alates 2012. aastast elab ta Ameerika Ühendriikides Miamis ning on terav president Vladimir Putini kriitik.
Hancocki maakond (Indiana)
Hancocki maakond (Hancock County) on maakond Ameerika Ühendriikides Indiana osariigis.
Ajalugu
Maakond moodustati 1. märtsil 1828.
Rahvastik
Elanike arv oli 2010. aasta rahvaloenduse järgi 70 002.
Arvestuslik rahvaarvu muutus (1. juuli seisuga) :
Sky Radio
Sky Radio (vene keeles SKY Радио) on Sky Media raadiogruppi kuuluv Eesti venekeelne kommertsraadioprogramm, mille sisust moodustab enamuse muusika. Sky Radio alustas tegevust 6. augustil 1995.
Urd
Urd (endiste nimedega Easy Rider, Seafreight Highway, Boyana ja Aktiv Marine) on ro-pax-laev, mis kuulub Stena Line'ile ja sõidab liinil Liepaja-Travemünde.
Tehnilised andmed
Urd on 176,05 m pikk ja 23,50 m lai, süvis on 5,27 m ja jääklass 1C. Laeva dedveit on 6235 t ja kogumahutavus 13 144. Laeva kiirus on kuni 17,5 sõlme. Autode jaoks on laeval 1600 rajameetrit ja reisijate jaoks 105 kohta.
Laeva peamasina moodustavad 2 Wärtsilä-Vasa diiselmasinat 6L 20/30 võimsusega 9708 kW.
Easy Rider
Kreeka laevandusettevõte Castello Hellas Shipping Co tellis laeva Itaalia laevatehaselt Nouvi Cantieri Aquania S.p.A., mis asub Marina di Carraras. Laev lasti vette 12. juulil 1980 ja anti tellijale üle 14. mail 1981. Samal aastal kasutati laeva rendilepingu alusel liinidel Genova–Lagos ning 1982. aastal Rotterdam–Hull ja Koper–Patras.
Seafreight Highway
28. mail 1983 arestiti laev võlgnevuse tõttu ja 30. juunil 1985 müüdi see Hamiltoni laevakompaniile Sealink UK Line. 3. aprillil 1987 nimetati Easy Rider ümber Seafreight Highwayks. Selle nime all kasutati laeva liinidel Dover–Zeebrugge (1987) ja Holyhead – Dun Laoghaire (1988).
Boyana
pisi|Seafreight Highway (1988) 1988 müüdi Seafreight Highway Bulgaariast Burgasest pärit laevakompaniile So Mežduneroden Automobile Transport (S.M.A.T.) ja nimetati ümber Boyanaks. S.M.A.T. müüs laeva 1990. aasta juunis edasi Rootsi laevakompaniile Nordström & Thulin. Uus omanik soovis laeva ümber nimetada Nord Neptunuseks, kuid sõidul vana omaniku juurest uue omaniku juurde läks laevamasin katki ja pärast peatust Setúbalis sõitis Boyana 15. septembril 1990 remondiks Bremerhavenisse.
Aktiv Marine
30. novembril 1990 müüdi laev Kopenhaageni laevakompaniile Blaesbjerg Marine AS. Boyana nimetati ümber Aktiv Marineks. 1990. aasta novembris moderniseeriti laeva tublisti Poolas Gdynias laevatehases Seabow/Dora.
Urd
1991. aastal nimetati Aktiv Marine ümber Urdiks ja teda kasutati Taani lipu all liinil ning Scandlinesi liinidel
Õnnetused
3. mail 2012 kell 18.15 rammis Rootsist Saksamaa lipu all saabuv TT Linesi ro-pax-laev Nils Holgersson Travemünde sadamas Urdi, mistõttu jäi vee alla ka mitu Eestist pärit veokit.
Nils Holgersson rammis vööriga Urdi vasakut parrast 30 m kauguselt reisijakajutitest. Sel ajal tulid reisijad parajasti pardale ja neid oli õnnetuse ajal laeval 63. Veejoonest allpool tekkis umbes 23 m pikkune ava, millest vesi voolas sisse ja laeva vöör vajus põhja.
Järgmise reisi tegi ta juba 19. mail 2012.
Skuteč
Skuteč (saksa keeles Skutsch) on linn Tšehhis Pardubice maakonnas Chrudimi ringkonnas. Skuteč asub Chrudimist umbes 19 km kagus ja Pardubicest ligikaudu 27 km lõunakagus.
Skuteči on esmamainitud 1289. aastal. Linnaõigused omandas Skuteč tõenäoliselt 14. sajandi esimesel poolel. Linn sai 1862. aasta mais ja 1867. aasta augustis tulekahjudes rängalt kannatada.
Pariisi XVI ringkond
pisi|Ringkonna haldusala [[Pariisi kaardil]] Pariisi XVI ringkond (prantsuse keeles XVIe arrondissement de Paris) on Prantsusmaa pealinna Pariisi kahekümnest linnaringkonnast kuueteistkümnes.
Estcourt
Estcourt on linn Lõuna-Aafrika Vabariigis KwaZulu-Natali provintsis uThukela ringkonnas Inkosi Langalibalele vallas.
1847. aastal asutati praeguse Estcourti kohale kaubapunkt ja paigutati sinna väiksem Briti sõjaväeosa. Linnaõigused sai asula 1848. aastal. 1863. aastal sai linn nimeks Estcourt, tõenäoliselt Thomas Henry Sotheron Estcourt'i järgi. Enne seda olid linna nimed Bushmans River Post ja Bushmans River Drift.
Lõuna-Aafrika Vabariigi 2011. aasta rahvaloenduse andmetel oli Estcourti elanikest mustanahalisi aafriklasi 68,81%, India või Aasia päritolu inimesi 20,52%, valgeid 5,28%, värvilisi 4,41% ja teisi 0,97%. Suulu keelt pidas emakeeleks 60,95%, inglise keelt 31,87%, afrikaani keelt 2,40% ja ndebele keelt 1,08%.
Truikinai
Truikinai (žemaidi Troikėnā) on küla Leedus Skuodase rajoonis Aleksandrija vallas. Truikinai asub Guntinase jõe ääres. Guntinase jõel asub aastal 1971 rajatud Truikinai paisjärv pindalaga 0,035 km².
Kohaliku legendi kohaselt lasknud mõisnik Truikinas hobuse liikvele ja sinna, kuhu see seisma jäi, rajas ta kiriku. Kiriku nimetas ta oma poja Aleksandri järgi, kiriku juurde tekkinud küla sai aga nime tema enda järgi. Hiljem sai siis kiriku juures asuv piirkond ka nime Aleksandrija.
Truikinai ja Daujotai piiril asuv Truikinai allikas ehk Šmidti kaev on loodusmälestisena kaitse all. Allika kohta räägitakse ümbruskonnas palju lugusid, seega on see oma mütoloogilise väärtuse tõttu võetud ka muinsuskaitse alla. Muinsuskaitse all on ka küla põhjapiiril asuvad Klaišiai muinsuskalmed, mis on nime saanud põhja pool asuba Klaišiai küla järgi.
Harrisoni maakond (Indiana)
Harrisoni maakond (Harrison County) on maakond Ameerika Ühendriikides Indiana osariigis.
Maakonna halduskeskus on Corydon.
Ajalugu
Maakond moodustati 1. detsembril 1808.
Tiit Kuusik
Tiit Kuusik (õieti Dietrich Kuusik; 11. september 1911 Pärnu – 15. august 1990 Tallinn) oli Nõukogude Eesti ooperilaulja (bariton), Nõukogude Liidu rahvakunstnik.
Maailma karikasarja Otepää etapp
pisi|612x612px|[[Tehvandi staadion|Tehvandi suusastaadion, kus toimub maailma karikasarja Otepää etapp]] Maailma karikasarja Otepää etapp ehk Otepää MK kuulub Rahvusvahelise Suusaföderatsiooni ehk FISi murdmaasuusatamise maailma karikasarja, mis on toimunud aastast 1999 Tehvandi suusastaadionil. 2019. aastast toimub etapp ka kahevõistluses. FIS-i ametlik esindaja Eestis on Eesti Suusaliit. Murdmaasuusatamise MK-etapi distantsid on traditsiooniliselt naistel 10 km ja meestel 15 km eraldistardist klassikasõit ning ka sprindidistantsid alates 2006. aastast.
Tiit Kuusik
Elulugu
Tiit Kuusik oli pärit Pärnust. Ta õppis Pärnu Poeglaste Gümnaasiumis, mängis kooli tantsuorkestris viiulit, tšellot ja löökpille ning laulis kooli poistekooris algul tenorit, hiljem bassi (õpetaja Heinrich Meri). Enne konservatooriumisse astumist esitas sama orkestri koosseisus ka kerge muusika palu. Pärast gümnaasiumi lõpetamist võttis laulutunde Elene Rebaselt. Seejärel õppis Tallinna Konservatooriumis (Aleksander Arderi lauluklassis), mille lõpetas 1938. aastal ja kus hiljem (1940–1990) töötas õppejõuna. Kuusiku diplomitöö oli roll Ruggero Leoncavallo ooperis "Pajatsid".
Ta oli väga pika lauljakarjääriga jõuline bariton, kes püsis lauljana kõrgvormis ka hilises eas, lauldes tehniliselt nõudlikku repertuaari veel 70. eluaastatelgi (karjääri lõpetas 77-aastaselt), mistõttu peeti teda unustamatuks baritoniklassikuks.
Tema erialane karjäär algas 2. juunil 1938 võiduga Viini rahvusvahelisel lauljate konkursil, kus ta demonstreeris nii meisterlikku häälevalitsemist kui ka suurepärast laulmistehnikat; konkursil osales 120 lauljat 17 riigist. Kuusik esitas seal ooperibaritoni repertuaarist väga kaaluka ja tehniliselt nõudliku Figaro kavatiini Rossini ooperist "Sevilla habemeajaja". Žürii ei pidanud vajalikuks Kuusikut konkursi lõppvoorus uuesti kuulata, sest tema esinemine oli juba teises voorus olnud nii veenev, et žüriil polnud võitja otsustamisel mingeid kahtlusi. Konkursi võiduga kaasnes tööleping Viini Volksoperis hooajaks 1938/39. hooajal 1942/43 laulis ta Kasseli Riigiooperis. Estonia ooperisolistina töötas ta aastatel 1940–1988. Laulis solistina ka Riiklikus Akadeemilises Meeskooris (RAM).
Ta oli Eesti Teatriliidu (ETL) liige alates 1945. aastast.
Tiit Kuusik pidas mahukat muusikaarhiivi oma esinemispäevikute, märkmete, dokumentide, fotode, nootide ja muude esemetega, mille 1995. aastal tema poeg Kaido Kuusik Eesti Rahvusraamatukogule kinkis.
Rolle
Tiit Kuusik on esitanud ooperilavastustes 46 rolli ja operetilavastuses ühe rolli; neist olulisemad: Kuusik esines solistina ka suurvormides (sh Beethoveni 9. sümfoonia, Griegi "Uus isamaa", Haydni "Loomine", Orffi "Carmina burana", Tambergi "Kuupaisteoratoorium", Tormise "Kalevipoeg".
Maailma karikasarja Otepää etapp
Ajalugu
Esimene maailma karikasarja Otepää etapp toimus 1999. aasta jaanuaris. Esimesed kolm Otepää MK-etappi toimusid iga kahe aasta tagant: 1999, 2001 ja 2003. Siis toimusid Otepää MK-etapid igal talvel kuni aastani 2012. 2004. aasta etapil korraldati ka meeste ja naiste teatesõite, mida järgnenud aastatel kavas ei olnud. 2005. aasta Eesti suusatajate jaoks väga edukas: Andrus Veerpalu ja Jaak Mae olid mõlemad pjedestaalil. 2006. aastal lisandusid Otepää MK-etapile sprindidistantsid ning see on siiani etapi üks osa. 2006. aastal tõusis ka Eesti naissuusataja Kristina Šmigun esikolmikusse. 2008. aastal näitas Jaak Mae head vormi ning sõitis 15 km distantsil poodiumikohale. 2009. aasta oli pealtvaatajate poolest tagasihoidlik majanduskriisi tõttu. 2010. aastal tähistati maailma karikasarja Otepää etapi 10. aastapäeva. Pärast kaheaastast pausi naasis Andrus Veerpalu etapile võiduka teise kohaga ning talle järgnes poodiumil Jaak Mae. 2011. aastal korraldati MK-etapp renoveeritud Tehvandi suusastaadionil, mis võimaldas paremaid tingimusi nii võistlejatele kui ka pealtvaatajatele. 2012. aastal toimus viimane järjest aastatel korraldatud maailma karikasarja Otepää etapp. Järgnevatel aastatel anti etapi korraldusõigus teistele riikidele. 2015. aastal jõudis etapi korraldamisõigus taas Eestile, lisandusid ka sprinditeate distantsid. 2017. aastal toimus maailma karikasarja Otepää etapp 14. korda, edukaimaks riigiks osutus Norra.
Tiit Kuusik
Mälestuse jäädvustamine
Estonia Selts korraldab alates 1994. aastast laulja auks Tiit Kuusiku nimelist lauluvõistlust, kus esitatakse eranditult vaid eesti heliloojate loomingut.
Maailma karikasarja Otepää etapp
Ajalugu
2018. aastal oleks Otepääl pidanud esmakordselt toimuma kahevõistluse MK-etapp, kuid see jäeti lumepuuduse tõttu ära, 2019. aastal võistlused toimusid.
Tiit Kuusik
Mälestuse jäädvustamine
2006. aastal asutati Eesti Rahvuskultuuri Fondi juurde Estonia Seltsi allfond, mille eesmärk on toetada noori artiste. Fond toetab ühe oma stipendiumiga, Tiit Kuusiku stipendiumiga, rahvusooperi Estonia noori lauljaid.
Maailma karikasarja Otepää etapp
Mehed
Läbi aegade on eestlased jõudnud esikolmikusse seitsmel korral. Esimest korda jõudis pjedestaalile 1999. aastal Kristina Šmigun, saavutades naiste 10 km klassikalises tehnikas III koha. Šmigun on jõudnud II kohale 10 km distantsil 2003., 2006. aastal ja 15 km distantsil 2004. aastal. 2001. aastal jõudsid meestest esikümnesse Andrus Veerpalu ja Jaak Mae, jõudes vastavalt IV ja V kohale. Sel aastal oli meeste klassikalise tehnika distants 15 km asemel 10 km.
2003. aastal jõudis meeste 15 km distantsil III kohale Veerpalu ja VII kohale Mae.
2004. aastal jäi Veerpalu napilt ilma 30 km distantsil III kohast, kaotades pronksmedalistile vaid ühe sekundiga.
2005. aastal oli eestlastele Otepää MK-etapp edukas, kui Veerpalu võitis I koha ja Mae III koha.
Harrisoni maakond (Indiana)
Rahvastik
Elanike arv oli 2010. aasta rahvaloenduse järgi 39 364.
Maailma karikasarja Otepää etapp
Mehed
2006. aastal sprindidistantsidel eestlased esikümnesse ei jõudnud, kuid 15 km distantsil saavutas Mae V koha ja Veerpalu VIII koha.
Harrisoni maakond (Indiana)
Rahvastik
Arvestuslik rahvaarvu muutus (1. juuli seisuga) :
Maailma karikasarja Otepää etapp
Mehed
2007. aastal jõudis 15 km distantsil Mae taas V kohale. Teistel distantsidel eestlased nii edukad polnud.
2008. aastal üllatas sprindidistantsil V kohaga Peeter Kümmel. 15 km klassikalise tehnika distantsil võitis Mae II koha ning Veerpalu naasis taas võistlusrajale IV kohaga.
2009. aastal jõudis Mae 15 km distantsil IX kohale.
2010. aastal saavutas sprindidistantsil Kein Einaste V koha ning Peeter Kümmel sõitis IX kohale. 15 km distantsil jõudsid Veerpalu ja Mae taas poodiumile, saavutades II ja III koha.
The Journals of Susanna Moodie
"The Journals of Susanna Moodie" on Kanada kirjaniku Margaret Atwoodi luulekogu, mis ilmus 1970. aastal. Tegu on autori kolmanda luulekoguga. Teos põhineb inglise-kanada kirjaniku Susanna Moodie autobiograafilistel töödel "Roughing it in the Bush" ja "Life in the Clearings", milles räägib ta oma elust pärast Kanadasse immigreerumist. Atwood keskendub teoses peategelase, Susanna Moodie kaudu immigreerumise psühholoogilisele mõõtmele.
Raamat on jaotatud kolme osasse, millest igaüks koosneb omakorda üheksast luuletusest. Esimene osa keskendub 1832.–1840. aastale, mil Susanna Moodie püüab pärast Québeci jõudmist uue maaga kohaneda. Teine osa räägib 1841.–1870. aastast ning keskendub tegelase elule Belleville'is. Kolmas osa keskendub 1871.–1969. aastale ning räägib Kanada ühiskonnast pärast Moodie surma.
Raamat keskendub Moodie vaimsele kasvule tüüpilisest Victoria ajastu inimesest tänapäeva tundlikuks inimeseks, mille juures on oluline roll Kanada maastikul. Moodie sisemisest arengust rääkimiseks kasutab Atwood raamatut läbivaid võtmekujundeid, nagu puud, tuli, valgus ja pimedus.
Seos Susanna Moodie ja tema teostega
Atwood on luulekogu järelsõnas tõdenud, et oli Moodie teostes pettunud: tema arvates oli nende sisu oli liiga järelduslik ja ilustatud ning Moodie toon liiga läbipaistmatu ja õrn. Ainsad huvitavad aspektid nende raamatute juures olid Atwoodi arvates Moodie alateadvuse hääl ja iseloom, mis peegeldas tollase ühiskonna kinnisideid. See inspireeris Atwoodi kirjutama Moodie elust oma versiooni, vaadeldes teda "Kanada rahvushaiguse", skisofreenia kaudu. Ta püüdis kirjutada sellest, millest Moodie oli enda teostes rääkimata jätnud ning rõhutada tema kokkupõrget sündsuse ja meeleheite vahel.
Atwood avaldas intervjuus Graeme Gibsonile, et raamatu sünd oli juhuslik: luuletuste kirjutamist alustades ei suutnud ta ette kujutada, et ta neist hiljem raamatu koostab.
Raamatu sisukokkuvõte
Raamatu teises osas jätkub Atwoodi mainitud rahvusliku skisofreenia teema, mida on teose järelsõnas selgitatud kui Moodie vastuolusid tema suhtumises Kanada maastikusse. Osa esimesed luuletused annavad lugejale lootust, et Moodie on viimaks suutnud oma uue kodumaaga leppida: luuletuses "The Immigrants" mõistab Moodie, et tema unistus Inglismaale naasmisest on kokku kukkunud ning tema mälestused sellest riigist moonutatud. Ta saab aru, et Inglismaale naastes oleks ta sealses reaalsuses pettunud ning võtab eesmärgiks enda identiteedi leidmise. Tegelikult pakub enda identiteedi avastamine uues riigis Moodie jaoks raskusi: ühelt poolt on ta suutnud Kanada omaks võtta ja ennast sellele teadlikult pühendada, ent teisalt hirmutab see teda endiselt. Luuletuses "The Bush Garden" kirjeldab Moodie enda unenägu, mis väljendab tema alateadlikku hirmu metsiku looduse vastu. Vaatamata Moodie katsetele uue riigiga ühendust saada, on tema tunded endiselt kahetised.
Arppe Kool
Arppe Kool (soome keeles Arppen koulu) on põhikool Kitees Põhja-Karjala maakonnas Ida-Soome läänis.
1997. aastal nimetati kool Kitees sündinud töösturi Nils Ludvig Arppe (1803–1861) auks Arppe Kooliks.
Pariisi XVII ringkond
pisi|Ringkonna haldusala [[Pariisi kaardil]] Pariisi XVII ringkond (prantsuse keeles XVIIe arrondissement de Paris) on Prantsusmaa pealinna Pariisi seitsmeteistkümnes kahekümnest linnaringkonnast.
Arppe Kool
Arppeni kool on rohkem kui 500 õpilasega üldhariduslik kool. Koolis on ligi 70 õpetajat. Arppeni kooli uus koolihoone valmis 2015. aasta suvel. Uues koolihoones, mida kutsutakse Arppeni Majaks (Arppen-talo) asuvad põhikooli 5.–9. klassid. Rantala Majas (Rantala-talo) paiknevad algklassid 1.–4. klassid.
Arpeni Maja vana hoonega juhtus sama lugu, mis Kitee gümnaasiumi vana hoonega. Hoone, mis oli ehitatud 1970. aastatel, tunnistati õppimistingimustele mittevastavaks selles tekkinud siseõhuprobleemide tõttu (hallituse vohamine). Hoone tuli lammutada ja selle asemele rajati 2015. aastal uus koolihoone.
Ludmila Kazarjan
Ljudmila Kazarjan (ka Ljudmila Loginova Kazarjan, sündinud 1961) on Eestis elav luuletaja, publitsist ja teaduse populariseerija.
Aastast 1973 elab ta Tartus. Ta lõpetas 1978. aastal Tartu VI Keskkooli ja 1983. aastal Tartu Riikliku Ülikooli vene keele ja kirjanduse erialal.
Tunnustus
2016 Kultuurkapitali laureaat pikaajalise töö eest kirjanduse valdkonnas ja Maastiku luulefestivali korraldamise eest
Bielawa
Bielawa (saksa Langenbielau) on linn Poolas Alam-Sileesia vojevoodkonnas Dzierżoniówi maakonnas. Bielawa asub Tšehhi piirist umbes 16 km kaugusel.
Bielawat on esmamainitud 1288. aastal, linnaõigused sai 1924. aastal. Kuni 1945. aastani oli linn Saksamaa koosseisus.
Pariisi XVIII ringkond
pisi|Ringkonna haldusala [[Pariisi kaardil]] Pariisi XVIII ringkond (prantsuse keeles XVIIIe arrondissement de Paris) on Prantsusmaa pealinna Pariisi kaheksateistkümnes kahekümnest linnaringkonnast.
Darevskia raddei
Darevskia raddei on sisaliku liik.
Klassifikatsioon
Sisaliku liigil Darevskia raddei klassifitseeritakse roomajate andmebaasis järgmised alamliigid :
Levila
Nad on levinud Iraanis, Gruusias, Türgis ja Armeenias.
Välislingid
Selles artiklis on kasutatud prantsuskeelset artiklit fr:Darevskia raddei seisuga 19.12.2013.
Alex Teixeira
Alex Teixeira Santos (sündinud 6. jaanuaril 1990 Duque de Caxiases) on Brasiilia jalgpallur, kes mängib ründaja või ründava poolkaitsjana Brasiliia kõrgliigaklubis Vasco da Gama
Aastatel 2010–2016 mängis Teixeira Ukraina kõrgliigaklubis Donetski Šahtar, kellega tuli Ukraina meistriks viis korda. Hooajal 2014/15 oli Teixeira koso Eric Bicfalviga Ukraina kõrgliiga suurim väravakütt (17 väravat). 2015. aastal valiti Teixeira Ukraina kõrgliiga aasta parimaks mängijaks. Kuigi ta lahkus Šahtarist hooaja 2015/16 keskel, oli ta hooaja esimese poolega löönud liigas 22 väravat, mis oli piisav selleks, et ta jäi liigas hooaja lõpuni suurimaks väravalööjaks.
2016. aasta jaanuaris soovis Inglismaa klubi Liverpool osta Teixeira 32 miljoni euro (24,6 miljoni naelsterlingi) eest, kuid Šahtar keeldus sellest tehingust. Selle asemel siirdus ta 50 miljoni euro eest Hiina kõrgliigaklubisse Jiangsu Suning. Sellega sai ta kõige kallimaks Aasiasse siirdunud jalgpalluriks. Jiangsu Suningis mängis Teixeira viis hooaega, kõige edukam oli 2019. aasta, mil ta lõi Hiina kõrgliigas 18 väravat.
Hooajal 2021/22 mängis Teixeira Türgi kõrgliigaklubis Beşiktaş. Pärast seda naasis ta Vasco da Gamasse.
Aastatel 2005–2009 mängis Teixeira Brasiilia noortekoondistes. 2009. aasta juunioride maailmameistrivõistlustel saavutas ta Brasiilia kuni 20-aastaste kondisega teise koha. Teixeira lõi turniiril kolm väravat ja pälvis Hõbepalli auhinna.
Komańcza
Komańcza (ukraina keeles Команча) on küla Poolas Podkarpacie vojevoodkonnas Sanoki maakonnas, Komańcza valla halduskeskus. Komańcza asub Slovakkia piirist 6,5 km kaugusel.
Hendricksi maakond
Hendricksi maakond (Hendricks County) on maakond Ameerika Ühendriikides Indiana osariigis.
Maakonna halduskeskus on Danville.
Ajalugu
Maakond moodustati 20. detsembril 1824.
Rahvastik
Elanike arv oli 2010. aasta rahvaloenduse järgi 145 448.
Suurupi vabadussammas
pisi|Suurupi vabadussammas Suurupi vabadussammas on Harjumaal Suurupi külas asuv mälestusmärk. Vabadussammas avati 20. augustil 2017 Eesti Vabariigi taastamise 25. aastapäeval. Skulptuuri autor on meister Silver Treiman. Vabadussammas kujutab valges kleidis naist, tõrvik paremas käes ning sümboliseerib Eesti rahva vabadust.
Hendricksi maakond
Rahvastik
Arvestuslik rahvaarvu muutus (1. juuli seisuga) :
Suurupi vabadussammas
Puidust vabadussamba valmistamiseks kulus kümme päeva. Monumendi pealispinda kaitseb niiskuse eest puidukaitsevahend. Vabadussamba õnnistas sisse kirikuõpetaja Avo Üprus ning avamisel esines Suurupi naiskoor Meretule.
Pariisi XIX ringkond
pisi|Ringkonna haldusala [[Pariisi kaardil]] Pariisi XIX ringkond (prantsuse keeles XIXe arrondissement de Paris) on Prantsusmaa pealinna Pariisi üheksateistkümnes kahekümnest linnaringkonnast.
Pommeri vojevoodkond (1919–1939)
Pommeri vojevoodkond ehk Pomorskie vojevoodkond (poola województwo pomorskie) oli haldusüksus sõdadevahelises Poolas (1919–1939). See lakkas olemast 1939. aasta septembris pärast Saksa ja Nõukogude sissetungi Poolasse.
Suuremast osast Pommeri provintsi territooriumist sai osa praegusest Kujawy-Pomorze vojevoodkonnast, mille üks kahest pealinnast on sama kui sõdadevahelise vojevoodkonna Toruń; teine on Bydgoszcz.
Pommeri nimi tuleb slaavikeelsest po more, mis tähendab "mere ääres" või "merel".
Ajalugu
See oli Poola vabariigis (II Rzeczpospolita) 1919. aastal pärast Esimest maailmasõda rajatud haldusüksus ja kohalik omavalitsus suuremast osast Preisi Lääne-Preisimaa provintsist (moodustatud Poola jagamistega võetud territooriumitest), mis tagastati Poolale. Toruń oli pealinn. Aastatel 1938–1939 laiendati vojevoodkonda Poznańi vojevoodkonna ja Varssavi vojevoodkonna arvelt lõunasse ning seda kutsuti seejärel Suur-Pommeriks (vaata: Territoriaalsed muudatused Poola vojevoodkondades 1. aprillil 1938).
Teise maailmasõja ajal okupeeris selle Natsi-Saksamaa ja see annekteeriti ühepoolselt Reichsgau Danzig-Lääne-Preisimaasse. Poolakad ja juudid klassifitseeriti Saksa võimude poolt Untermenscheniks ja nende kavandatud saatus oli orjus ja hävitamine. 1945. aastal anti piirkond Poolale tagasi. 1945. aastal moodustati põhjapoolsest territooriumist uus Gdański vojevoodkond, kuhu kuulusid annekteeritud alad Danzigi vabalinn ning Saksamaa Pommeri ja Ida-Preisimaa provintsid. Suuremat osa vanast vojevoodkonnast laiendati annekteeritud Pommeri provintsi territooriumitega ja nimetati hiljem ümber Bydgoszczi vojevoodkonnaks. Aastatel 1975–1998 reorganiseeriti see Gdański, Elblągi, Bydgoszczi, Toruńi ja Włocławeki vojevoodkondadeks.
Pindala ja maakonnad
1. aprilli 1938 ja 1. septembri 1939 vahel oli vojevoodkonna pindala 25 683 km² ja selle rahvaarv 1 884 400 (1931. aasta rahvaloenduse järgi). See koosnes 28 maakonnast (powiat), 64 linnast ja 234 külast. Raudteede tihedus oli kõrge, 11,4 km / 100 km² (raudteede kogupikkus vojevoodkonna territooriumil oli 1887 km, teine kogu riigis). Metsad katsid 26,7 % vojevoodkonnast, mis oli kõrgem, kui riigis keskmiselt (1937. aastal oli keskmine 22,2 %).
Pomorskie vojevoodkond oli üks rikkamaid ja arenenumaid sõdadevahelises Poolas. Arvukate linnade ja hästi arenenud raudteega pakkus see riigile ka juurdepääsu Läänemerele. Vaid 8,3 % rahvastikust olid kirjaoskamatud, mis oli palju madalam, kui riigis keskmiselt (23,1 % 1931. aastal). Poolakad moodustasid enamuse rahvastikust (88%). Pärast Esimest maailmasõda oli sakslaste arv 117 251 (1926. aastal) ja 107 555 (1934. aastal). 1931. aastal olid 10,1 % rahvastikust sakslased ja 1,6 % juudid.
31. augustil 1939 olid Pomorskie vojevoodkonnas järgmised maakonnad:
Peamised linnad
Vojevoodkonna suurimad linnad olid (1931. aasta Poola rahvaloenduse andmetel):
Saksa vähemus
Poola rahvaloenduse andmete kohaselt moodustas saksa vähemus 1921. aastal 18,8 % kogu elanikkonnast (175 771 veel Poola aladele jäänud sakslast), samas 1931. aastal oli see 9,6 % (104 992 sakslast jäänud). Muud üksikasjalikumad hinnangud allpool:
Rzepedź
Rzepedź on küla Poolas Podkarpacie vojevoodkonnas Sanoki maakonnas, Komańcza vallas. Rzepedź asub Slovakkia piirist 11 km kaugusel.
Badr Boulahroud
Badr Boulahroud (araabia keeles بدر بولهرود; sündinud 21. aprillil 1993) on Maroko jalgpallur (keskpoolkaitsja), kes mängib alates 6. juulist 2018 Hispaania esiliiga klubis Málaga. Lisaks on ta mänginud riigi jalgpallikoondises nii U23- kui ka A-tasemel.
Ta on klubijalgpalli mänginud ka Maroko kõrgliigas.
Koondisega
Maroko
WAF koor
pisi|WAF koor marssimas [[XI noorte laulu- ja tantsupidu|XI noorte laulu- ja tantsupeol (2011)]] WAF koor on WAF kooli juures tegutsev koor (projektkoor). Kooris laulavad WAF kooli õpilased ja vilistlased. Koori juhatab Kadri Koppel.
Muraste vaateplatvorm
pisi|Muraste vaateplatvorm Muraste vaateplatvorm asub Harku vallas Muraste külas. Platvormilt on võimalik näha Kakumäe poolsaart, Kopli lahte, Naissaart, Aegnat kui ka Viimsi poolsaart.
Vaataplatvorm on piiratud aiaga, kuid sellegipoolest on võimalik platvormile omal vastutusel siseneda. Vaateplatvormi all asuv trepp ühendab Murastet ja Meriküla, kuid on 2022. aasta detsembri seisuga suletud.
Vaateplatvorm asub Tallinnast 21 km kaugusel.
Ajalugu
Vaateplatvormi algne eesmärk oli toetada uute elamurajoonide kanalisatsioonitoru.
Liaušiai
left|pisi Liaušiai on küla Leedus Ukmergė rajoonis, Šešuoliai valla halduskeskus. 2011. aastal oli küla valla rahvarohkeim asula.
Liaušiais on algkool (juriidiliselt Šešuoliai kooli filiaal), postkontor, kultuurimaja ja raamatukogu. Külas töödeldakse puitu (3 ettevõtet).
Küla on esmamainitud 1744. aastal. Vana asula moodustab Liaušiai loodeosa. Nõukogude perioodil oli Liaušiai kohaliku kolhoosi keskasulaks, siis ehitati välja ka ülejäänud osa tänapäevasest asulast.
Marc Elias
Marc Erik Elias (sünd. 1. veebruaril 1969) on Ameerika Ühendriikide advokaat.
Ta on Demokraatlikule Parteile andnud valimiste ajal õigusabi, 2021. aastal lahkus ta Perkins Coie advokaadibüroost ning asutas enda büroo Elias Law Group.
Elias töötas nõunikuna nii Hillary Clintoni kampaaniameeskonnas 2016. aasta valimistel kui ka John Kerry meeskonnas 2004. aasta valimistel. Pärast 2020. aasta valimisi tegeles ta kohtutes Donald Trumpi poolt vaidlustatud valimistulemuste kaitsmisega. Kohtutesse jõudis 64 kaasust, millest ta võitis alguses 63. Viimane kohtuotsus pöörati hiljem samuti tema ja Joe Bideni kasuks ümber.
2020. aastal asutas ta veebipõhise mõttekoja Democracy Docket, mis tegeleb valimisõiguste ja -vaidlustega.
Absolutsioon
Absolutsioon on pattude andeksandmine: roomakatoliiklastel pattude sakramentaalne andeksandmine, protestantidel andestuskuulutus.
Pariisi XX ringkond
pisi|Ringkonna haldusala [[Pariisi kaardil]] Pariisi XX ringkond (prantsuse keeles 20e arrondissement de Paris) on Prantsusmaa pealinna Pariisi üks kahekümnest linnaringkonnast.
Bukonysi vald
Bukonysi vald (leedu keeles Bukonių seniūnija) on 2. järgu haldusüksus (vald) Leedus Jonava rajooni territooriumil.
Valla pindala on 108 km². 2011. aasta seisuga elas seal 1565 inimest. Valla keskus on Bukonysi küla. Vallavanem on Arturas Narkevičius.
Alpimaja
"Alpimaja" on Eestis toodetud telesari, mida 2012. aasta aprillis ja mais näitas Eesti Televisioon.
Dombóvár
Dombóvár on linn Ungaris Tolna komitaadis, Dombóvári kreisi keskus.
Alpimaja
Seriaali stsenaariumi kirjutas Indrek Hargla, idee Ken Saan, lavastaja on Gerda Kordemets, režissöör on Margus Sikk, muusika lõi Sten Šeripov, produtsendid on Ivo Uukkivi ja Ken Saan.
Dombóvár
Dombóvár asub Ungari lõunaosas Kaposi jõe orus. Linnas elab ligi 19 000 inimest.
Alpimaja
Muuhulgas on seriaali nimetatud dopingusarjaks ja spordipoliitika sarjaks.
Dombóvár
Linn tekkis Dombó perekonna valduses olnud ja 16. sajandil rajatud kindluse juurde. 1535–1539 elas seal luuletaja Sebestyén Tinódi, kes kirjutas Dombóváris poeemi "Iason ja Medeia".
Dombóváris käis koolis kirjanik Gyula Illyés, kelle järgi on nime saanud kohalik gümnaasium. Seal on Dombóvárist pärit kirjaniku István Fekete muuseum. Linnas on ka koduloomuuseum.
Dombóváris sündis olümpiavõitja ujumises Norbert Rózsa.
Arüülsüsivesinike retseptor
Arüülsüsivesinike retseptor ehk AHR on heterodimeerne valk. AHR kuulub aluseliste heeliks-ling-heeliks (bHLH) transkriptsioonifaktorite perekonda. AHR avastati eelkõige kui erinevate keskkonnakemikaalide toime vahendaja ja nende kahjutustajana. AHR vahendab mitmesuguste keskkonnas levinud saasteainete, näiteks dioksiinide metabolismi.
Suurima afiinsusega teadaolev ligand AHR-ile on halogeenne aromaatne ühend TCDD (2,3,7,8-tetraklorodibenso-para-dioksiin) – üldiselt tuntud ka kui dioksiin. TCDD tekib eelkõige mittetäielikul põlemisel näiteks sisepõlemismootorites, sigaretisuitsus ja ka mitmete tööstusprotsesside kõrvalsaadusena. Sellistel aromaatsetel ühenditel on organismile erinevad tervistkahjustavad mõjud. Nad põhjustavad vähki ja muutusi immuunsüsteemis. Samuti on teada dioksiinide toime reproduktiivtervisele, sealhulgas selle mõju reproduktiivelundite talitlusel olulist tähtsust etendavate steroidsete suguhormoonide (androgeenid ja östrogeenid) ja gonadotropiinide (folliikuleid stimuleeriv hormoon) toimele.
AHR
pisi|500px| AHR-i funktsionaalsed domeenid Inimese AHR-i geen asub 7. kromosoomi lühikeses õlas. Täpsed koordinaadid positiivsel ahelal on 17338246–17385774. Geen koosneb 47528 nukleotiidist. Geenilt transkribeeritakse 5 transkripti, millest ühelt toodetakse valk, ülejäänud 4 transkriptilt funktsionaalset valku ei toodeta. Geenis on 11 eksonit, mis kodeerivad 6276 nukleotiidi pikkust mRNA-d. Sellelt transleeritakse omakorda 848 aminohapejäägiga valk, mille molekulmassiks on 96 kDa. AHR valgul on kaks konserveerunud domeeni: N-terminaalne heeliks-ling-heeliks domeen, mis on vajalik eelkõige DNA-le seondumiseks ja homo- või heterodimerisatsiooniks, ning PAS (Per-Arnt-Sim) domeen, mis koosneb kahest hüdrofoobsest kordusjärjestusest – PAS A ja PAS B. PAS domeenid on kontaktregioonid, millega AHR seondub oma molekulaarsete šaperonidega ja mis samuti osalevad dimerisatsioonil. Lisaks on PAS B järjestuse funktsiooniks veel ligandiga seondumine. AHR-i C-terminaalses domeenis asub glutamiinirikas piirkond, mis vastutab transkriptsioonilise aktivatsiooni eest.
Ligandid
AHR-i ligandid jaotatakse üldiselt kahte rühma – sünteetilised ehk ksenobiootilised ja organismi sünteesitud ehk endogeensed.
Ksenobiootilised ligandid
Ksenobiootiliste ligandide ehk agonistide hulka kuuluvad mitmed halogeenitud aromaatsed süsivesinikud (HAH) ja polütsüklilised aromaatsed süsivesinikud (PAH). HAH-tüüpi ligandide hulka kuuluvad näiteks polükloreeritud dibensodioksiinid, dibensofuraanid ja bifenüülid, sealhulgas TCDD, mis on AHR-i suhtes suurima afiinsusega. PAH-grupi ligandide hulka kuuluvad erinevad nelja või enamat benseenituuma sisaldavad kemikaalid, näiteks benso(a)püreen, 3-metüülkolantreen ja bensoflavoonid. Enamik antud retseptori ligandidest tekib ning satub keskkonda tööstusega seotud jäätmetest ja nende põlemisest. Samuti on teada, et osa neist tekib iga päev kõikjal me ümber – eelkõige mittetäielikul põlemisel ja sisepõlemismootorites.
Endogeensed ligandid
AHR-i endogeensete ligandide all mõeldakse organismi või raku enese sünteesitavaid ühendeid või nende lagusaadusi. Endogeensete ligandide otsinguil on leitud ühendeid, mis käituvad AHR-i agonistina. Trüptofaani derivaadid, näiteks indigo, indirubiin, künureniin ja FICZ (6-formüülindolo[3,2-b]karbasool) on AHR-i suhtes suure afiinsusega ja indutseerivad märklaudgeenide ekspressiooni. Samuti on AHR-i ligandide hulka arvatud tetrapürroole (nt bilirubiin), arahhidoonhappe metaboliite (nt prostaglandiin G) ja teatud karotinoide.
Signaalirada
Ligandita ehk inaktiivne AHR on lokaliseerunud tsütoplasmasse, kus on seotud erinevate valkudega, näiteks molekulaarne šaperon Hsp90 (Heat shock protein 90), co-chaperon'iga p23 ja 38 kDa molekulmassiga XAP2 valguga (HBV X-associated Protein 2). Hsp90 ja p23 kaitsevad rakku proteolüüsi eest ning hoiavad ligipääsetavana ligandi seondumiskohta, samas kui XAP2 seondub AHR-i tuuma lokalisatsiooni järjestusele (NLS – nuclear localization sequence), hoides seda tsütoplasmas. Ligandiga seondumisel vabaneb AHR XAP2 valgust, toimuvad konformatsioonilised muutused ja avaneb tuuma lokalisatsiooni signaal, mille tagajärjel translokeerub AHR tuuma. Tuumas vabaneb AHR valgust Hsp90, avaldub PAS domeen, mille abil dimeriseerub AHR ARNT-iga (arüülsüsivesinike retseptori tuuma lokalisaatoriga), mis kuulub samuti bHLH motiiviga valkude perekonda. Seejärel on AHR/ARNT kompleks võimeline seonduma märklaudgeenide 5'-regulatoorses alas asuvale järjestusele, indutseerides sellega antud geeni ekspressiooni. Järjestused, millele AHR seondub, nimetatakse klassikaliselt AHR, ksenobiootikumide või dioksiini vastuselementideks (vastavalt AHRE, XRE, DRE) ning need sisaldavad järjestust 5'-GCGTG-3'. Hiljuti on leitud teisigi järjestusi, millele AHR on võimeline seonduma – näiteks E-box, mis sisaldab järjestust 5'-CACGTG-3'.
AHR-i märklaudgeenide hulka kuulub ka selle enese repressor AHRR. ARNT-iga dimeriseerunud AHR seondub XRE järjestust sisaldavale AHRR-i promootorile, aktiveerides sellega transkriptsiooni. Sünteesitud AHRR-i peamiseks ülesandeks on konkurents ARNT-iga seondumisele. Dimeriseerumata AHR transporditakse tuumast välja, kus see proteasoomis lagundatakse. Samuti on AHRR/ARNT dimeer võimeline seonduma XRE järjestustele ning seega inhibeerima AHR märklaudgeenide (sh AHRR) ekspressiooni. Selline negatiivse tagasiside kaskaad reguleerib rakus AHR-i taset.
Füsioloogiline roll
Kuigi AHR on eelkõige tuntud selle ksenobiootikume metaboliseeriva omaduse poolest, on selgunud, et selle funktsioon rakus hõlmab suurel määral ka muid protsesse. Hiljutised uuringud erinevais mudelorganismides on tõendanud AHR-i konserveeritust, kinnitades selle endogeense regulaatori olemust. Sellele viitab ka, et AHR-i mRNAd on leitud enamikust kudedest. Kõige kõrgemad ekspressioonitasemed leiti platsentast ja kopsudest ning madalamad neerudest, ajust ja skeletilihastest.
On leitud, et AHR-il on omadus reguleerida rakkude jagunemist. Ta kiirendab fibroblastide, lümfotsüütide ja hepatotsüütide proliferatsiooni. On teada, et AHR-puudulikud hepatoomi rakud kasvavad palju aeglasemalt kui metsiktüüpi rakud. Kui aga AHR-i ekspressioon neis rakkudes taastati, siis kiirenes ka rakkude kasv. Samuti on näidatud, et AHR on oluline roll apoptoosi regulatsioonil. Püsivalt aktiivne või PAH-indutseeritud AHR põhjustab apoptoosi nii inimeste ja hiirte ootsüütides, reguleerides loote ja vastsündinute ootsüütide aresti ning mõjutades seega naiste viljakust.
Katsetes AHR-puudulike hiirtega täheldati, et AHR mängib rolli ka veresoonte arengus. Normaalse veresoone arengu käigus ekspresseeritakse veresoone endoteeli rakkudes AHR-i, mille puudumisel tekivad väärarengud. Täpsemalt leiti, et AHR-puudulikel hiirtel ei sulgunud venoosjuha pärast sündi ja selle tulemusena tekkis häireid verevarustuses. Samuti mõjutab AHR eesnäärme arengut, vahendab vastust estradiooli stiimulile ja stressile ning RNA polümeraas II promootori negatiivset regulatsiooni transkriptsioonil. Lisaks mängib AHR olulist rolli immuunvastuse regulatsioonis, folliikulite arengul munasarjas.
Adaptiivne vastus
AHR süsteemi adaptiivne vastus on arenenud selleks, et vähendada laiendatud polütsükliliste aromaatsete ühendite koormat organismis. Adaptiivse vastuse käigus indutseeritakse ksenobiootikume lagundavad ensüümid, mis on võimelised ära tundma suurt hulka kemikaale. Sellised kemikaalid on võimelised AHR-i aktiveerima, mis käivitab ksenobiootikumide kahjutustamisel osalevate geenide ekspressiooni. Sellised geenid kuuluvad kahte rühma: faas I ja faas II. Faasi I geenide saaduste, mille hulka kuulub näiteks tsütokroom P450 ülemperekonna ensüüm CYP1A1, peamiseks eesmärgiks on hapnikuaatomi lisamine ksenobiootikumi. Seejärel reageerivad faasi II ensüümid tekkinud vaheühendiga, tootes hüdrofiilse saaduse, mis rakust eemaldatakse.
Toksiline vastus
Toksilise vastuse kutsuvad esile ksenobiootilised ligandid, mille tuntuim esindaja on dioksiin. Toksiline vastus võib tekkida kahel viisil, esimene on adaptiivse raja kõrvalmõju, kus ksenobiootikumide kahjutustamise vaheühenditena tekivad mürgised metaboliidid. Teine toksilisuse põhjus seisneb ebatüüpilistes muutustes geeniekspressioonis, mis on kahjulikud raku normaalsetele protsessidele ja funktsioonidele.